Veliki benefiti od adaptacija Doma zdravlja u Plavu | MINA\nNaslovnica MINA Business Veliki benefiti od adaptacija Doma zdravlja u Plavu\nPlav, (MINA-BUSINESS) – Benefiti adaptacije Doma zdravlja u Plavu, vrijedne 230 hiljada EUR, su mnogostruki za zaposlene i građane toga kraja, koji će u prijatnoj i toploj zgradi dobijati kvalitetnu zdravstvenu zaštitu kazao je ministar zdravlja Kenan Hrapović.\nOn je danas, prilikom obilaska Doma zdravlja u Plavu, kazao da je druga faza projekta Energetske efikasnosti u toj zdravstvenoj ustanovi završena i da je podrazumijevala investiciju vrijednu 230 hiljada EUR.\nHrapović je naveo da je bravarija, odnosno prozori i vrata, kompletno zamijenjena, stavljena je termoizolacija na cijeli objekat i urađen projekat rasvjete, prenosi PR centar.\n“Benefiti su mnogostruki, prije svega za građane, koji sada dobijaju uslugu u jednoj veoma prijatnoj i toploj zgradi i naravno za sve zaposlene. Prostorije su tople i ugodne i za rad i za boravak naših pacijenata“, saopštio je Hrapović.\nOn je kazao da je adaptacija Doma zdravlja u Plavu još jedan dokaz da Vlada veoma posvećeno radi na projektima razvoja zdravstvene zaštite, a posebno na sjeveru.\n„U prethodne tri godine, Vlada je za investicije u Dom zdravlja Plav izdvojila oko 420 hiljada EUR. To je jedan posvećen pristup i nastavićemo još energičnije da radimo u tom pravcu”, rekao je Hrapović.\nOn je podsjetio da su i ranije dolazili i da su svjedoci da je otvaranje jedinice za fizikalnu terapiju pun pogodak, jer građani dobijaju kvalitetnu uslugu i ne moraju da idu u Opštu bolnicu u Beranama.\nPored opreme i dobrih uslova za rad jako je važno, kako smatra, da su ispunjeni svi zahtjevi Doma zdravlja Plav kada je riječ o specijalizacijama.\n„Očekujemo veoma skoro povratak sa specijalizacije jedne doktorice ginekologa i dali smo saglasnost za još tri specijalizacije – ginekologiju, oftalmologiju i psihijatriju”, kazao je Hrapović.\nPrema njegovim riječima, na taj način zaokružuju sve segmente, kako bi građani tog kraja i u narednom periodu dobili kvalitetnu zdravstvenu zaštitu.\nDirektor Doma zdravlja Branko Zogović u Plavu, Omer Šahmanović, zahvalio se Vladi, Ministarstvu zdravlja i Fondu za zdravstveno osiguranje na svemu što je učinjeno u posljednje tri godine u toj zdravstvenoj ustanovi.\n„Energetska efikasnost je mnogo važna jer smo mi sedam mjeseci u hladnoći, tako da je ovo utoplilo naše prostorije, poboljšalo stanje i situaciju.\nMogu da kažem da je u proteklom periodu postignuto mnogo i nijesmo mogli da to odradimo bez pomoći Vlade, Ministarstva i Fonda“, kazao je Šahmanović.\nOn je rekao da očekuje da pomoć neće izostati ni ubuduće.\n„Ovom prilikom želim da kažem da nam i u narednom periodu budu od pomoći, kao što su bili i do sada i da se urade važne investicije za naš kraj, jer mi ovdje imamo planirane projekte za radiološko odjeljenje, izgradnju i uređenje parka i garaže”, objasnio je Šahmanović.\nOn je kazao da je sve to važno kako bi poboljšali uslove rada, života i stvaranja na teritoriji naše opštine.\nGeneralni direktor Direktorata za energiju i energetsku efikasnost Ministarstva ekonomije, Marko Radulović, kazao je da će građani imati komfor u novoadaptiranom objektu, ali da će adaptacija veoma pozitivno djelovati i na troškove održavanja.\n„Ovo je samo nastavak projekta koji smo počeli 2009. godine sa Svjetskom bankom (SB), gdje smo u rekonstrukciju i adaptaciju 29 objekata uložili 10,3 miliona EUR”, precizirao je Radulović.\nTom prilikom, kako je objasnio, ostvarili su uštede u potrošnji energije na nivou od 600 hiljada EUR godišnje.\n„Istraživanja su pokazala da je preko 94 odsto korisnika objekata zadovoljno komforom. U drugoj fazi projekta, koja je počela prošle godine, pored objekata koje smo do sada rekonstruisali u Beranama, Andrijavici i Plavu, u toku su radovi na Bolnici Bar i u Domu zdravlja Ulcinj”, kazao je Radulović.\nZa ta dva objekta opredijeljeno je 1,4 miliona EUR.\n„Takođe, uskoro nastavljamo i sa drugim objektima. U planu nam je Bolnica u Nikšiću, Dom zdravlja u Mojkovcu i Budvi“, zaključio je Radulović.


Milan Živadinović - Blic Sport\n"Pospite mi pepeo po Marakani, da smeta igračima Partizana!" Nakon smrti Živadinovića njegove reči se prepričavaju, a evo kako je navijače "večitih" učio džentlemenskom rivalstvu\nNekadašnji fudbaler, a potom i trener Milan Živadinović, preminuo je u 77. godini.\nOGLASILA SE ŽIVADINOVIĆEVA PORODICA Bard pred smrt imao specifičnu želju o sahrani koja je sada javno objavljena\nVelika tragedija pogodila je srpski fudbal nakon što je jutros stigla vest o smrti Milana Barda Živadinovića, a nedugo nakon toga obratila se i njegova porodica.\n"Živa mi kaže reši utakmicu, a ja NISAM U TIMU" Rambo Petković podelio anegdotu sa legendarnim trenerom iz perioda u Zvezdi\nVelika tragedija pogodila je srpski fudbal kada je ovog jutra stigla vest da je preminuo Milan Bard Živadinović , a cela Srbija se sada priseća njegovih fantastičnih izjava.\nČuveni Bard Živadinović je otišao u legendu, SVI GA PAMTIMO po čuvenoj rečenici: "2:0 je najopasniji rezultat", a evo KADA JE to izgovorio!\nVelika tragedija pogodila je srpski fudbal ovog jutra kada je stigla vest da je Milan Živadinović, popularni Bard, preminuo, a cela Srbija, pa i svet će ga pamtiti o jednoj rečenici.\nSRPSKI FUDBAL U SUZAMA Preminuo Milan Bard Živadinović, čuveni fudbalski stručnjak čije se reči pamte godinama!\nVelika tragedija za srpski fudbal.\nNaš bivši selektor i iskusni fudbalski stručnjak Milan Živadinović u svom prepoznatljivom stilu prokomentarisao je neuspeh reprezentacije Srbije u finalu baraža za plasman na Evropsko prvenstvo, kao i očajne rezultate “orlova” u Ligi nacija.\nKAO IZ TOPA Sreli smo Živadinovića i evo šta je rekao o Zvezdinom revanšu u Slovačkoj\nCrvena zvezda će u utorak u 20.30 igrati protiv Spartaka iz Trnave u okviru trećeg kola kvalifikacija za Ligu šampiona, a naš poznati fudbalski trener Milan Živadinović je optimista pred taj duel.\nMilan Živadinović: Poledica manipuliše igračima zbog ličnog interesa\nBivši selektor Jugoslavije Milan Živadinović ocenio je da predsednik Sindikata profesionalnih fudbalera "Nezavisnost" Mirko Poledica manipuliše igračima i dodao da radi protiv fudbala, a sve zbog ličnog interesa.\nŽivadinović: Raosavljeviću, ustani kad pričaš o Petkoviću!\nBivši trener i fudbaler Crvene zvezde Milan Živadinović ističe da je razočaran napadom sportskog direktora crveno-belih Blaže Raosavljevića na Iliju Petkovića.\nNaši bivši selektori: Solidna nam je grupa, trebalo bi da se prošetamo do Francuske\nBivši selektori fudbalske reprezentacije Jugoslavije Slobodan Santrač i Milan Živadinović ocenili su da je Srbija dobila dobru grupu u kvalifikacijama za Evropsko prvenstvo u Francuskoj 2016. godine i da će sa selekcijom Portugala voditi borbu za prvo mesto.\nŽivadinović: Ko je taj Đorić, zašto ga se svi plaše?\nFudbalski trener Milan Živadinović "potkačio" je direktora škole za trenere Fudbalskog saveza Srbije, Milovana Đorića u jednoj sportskoj emisiji na TV Košava.


Protiv Sulja glasali i na ulici\nAko referendum uspe, a Predrag Marković ne raspiše izbore za predsednika opštine, LJajićevi prete internacionalizacijom problema\nNOVI PAZAR - Prvi od dva zakazana referenduma za opoziv predsednika opštine Novi Pazar Sulejmana Ugljanina održan je juče u Novom Pazaru u mirnoj atmosferi, a građani su, zbog toga što su biračka mesta u državnim ustanovama bila zatvorena, u nekim slučajevima glasali i na trotoarima na kojima su bile postavljene kutije. Umesto u školama i drugim državnim objektima, u kojima prinudna uprava u Novom Pazaru nije dozvolila izjašnjavanje, glasalo se po - restoranima, kafečajdžinicama, lokalima. Prema procenama Stranke za Sandžak, koja je u bloku partija koje su imale većinu u SO Novi Pazar do odluke vlade o raspuštanju lokalne vlasti, procenjuju da je do podneva glasalo 12 do 15 posto, a da će do zatvaranja biračkih meta glasati najmanje trećina upisanih birača. Već oko 13 sati, na nekim biračkim mestima u centru grada, ispred kutija bilo je i redova.\nZa opoziv - 98 odsto\nU Opštinskoj izbornoj komisiji u Novom Pazaru sinoć posle 22 sata, pošto je obrađeno 50 odsto biračkih mesta, saopšteno je da je na referendum izašlo 31,5 odsto upisanih birača, a da je za opoziv Ugljanina glasalo skoro 98 odsto izašlih. Prema prvim podacima Stranke za Sandžak, posle obrađenih tridesetak od ukupno 90 biračkih mesta, na referendum je izašlo blizu 35 odsto upisanih birača, od kojih se više od 95 odsto izjasnilo za opoziv Ugljanina.\n- Najviše problema jutros je bilo u Tehničkom školskom centru odakle je policija posle poziva direktora škole isterala birački odbor. Nije dozvoljeno glasanje ni u dvorištu škole, pa se ljudi izjašnjavaju na trotoaru. Bilo je problema i u nekim srpskim selima, u kojima su aktivisti DSS-a uz pomoć pojedinih policajaca obilazili članove odbora i pretili da ne smeju otvoriti biračka mesta, ali se to na njihovu žalost nije dogodilo. Za sada nije bilo nikakvih incidenata - izjavio nam je juče oko 13 sati Ešef Rahić, predsednik Opštinske izborne komisije u Novom Pazaru.\nJučerašnji referendum u Novom Pazaru za opoziv predsednika opštine održan je po ranijoj odluci, koju su početkom aprila doneli odbornici SO Novi Pazar, i sprovodi ga komisija koju je formirala ta Skupština. U međuvremenu, posle raspuštanja tog saziva SO Novi Pazar, privremene vlasti formirale su drugu izbornu komisiju i referendum zakazale za 25. jun. Novi datum referenduma nije, međutim, prihvaćen od stranaka iz bloka Rasima LJajića koje su pozvale građane da na referendum izađu 14. maja, uz obrazloženje da se termin referenduma, određen pre raspuštanja Skupštine, ne može menjati.\n- Odziv građana za sada je bolji od očekivanog. Delimično i zbog toga što je u gradu "otoplilo" - nema incidenata, nema opasnosti, ljudima je laknulo, pa se lakše opredeljuju da izađu na glasanje. Drugo, jučerašnje pojavljivanje Sulejmana Ugljanina na skupu u Beogradu, pored Luke Karadžića, ovde je puklo kao grom iz vedra neba, ljudi su poludeli, pa i zbog toga izlaze - kaže Azem Hajdarević, bivši predsednik raspuštene SO Novi Pazar. On dodaje da će Opštinska izborna komisija rezultate referenduma u zakonom određenom roku dostaviti predsedniku Skupštine Srbije, od koga očekuju da takođe u zakonom predviđenom roku, ako referendum uspe, raspiše izbore za novog predsednika opštine.\n- Ako predsednik Narodne skupštine to ne uradi, mada takvu glupost ne očekujemo, učinićemo sve da problem internacionalizujemo, da pomoć za rešavanje tražimo napolju. To bi bio diskriminatorski odnos vlasti prema ovom području, selektivna primena zakona - kaže Hajdarević.


Predsjednica Republike Srpske upriličila prijem povodom obilježavanja 9. januara – Dana Republike Srpske – Predsjednik Republike Srpske | Željka Cvijanović\nPredsjednica Republike Srpske Željka Cvijanović upriličila je danas u Palati Republike prijem povodom obilježavanja 9. januara – Dana Republike Srpske.Predsjednica Republike Srpske izjavila je danas u Banjaluci da Srpska sigurnim koracima ide u budućnost, te izrazila uvjerenje da će 9. januar – Dan Republike biti obilježen svečano i dostojanstveno.\n“Idemo u susret Danu Republike što je prilika da nizom događaja pokažemo opredijeljenost da obilježavamo 9. januar”, rekla je predsjednica Cvijanović u obraćanju na prijemu povodom obilježavanja Dana Republike Srpske za delegacije Narodne skupštine, Vijeća naroda, Vlade Republike Srpske i predstavnika Republike Srpske u zajedničkim organima BiH.\nPredsjednica Republike je naglasila da će 9. januara biti upriličeni svečana akdemija i defile, kao i niz ostalih događaja.\n“To je prilika da pokažemo da smo uvjereni u Republiku i njenu budućnost, ali i da se zajedno radujemo tom danu. Zadovoljna sam što naše institucije pokazuju kapacitet i u stanju su da prevazilaze određene probleme, a pokazali smo i da možemo bez problema, nakon izbora, konstituisati vlast u Srpskoj”, dodala je predsjednica Cvijanović.\nPredsjednica Srpske vjeruje da će Dan Republike biti moralni i svaki drugi orijentir za vrijeme koje dolazi.\n“Zadovoljna sam onim što smo postigli u prethodnom periodu kada je riječ o opštem ambijentu, stabilnosti, radu institucija, rješavanju ekonomsko-socijalnih i finansijskih problema, ali i time kako smo se nosili sa određenim političkim izazovima. Nikada neću reći da je to dovoljno, jer je osnova da idemo dalje”, naglasila je predsjednica Republike.\nPredsjednica Cvijanović je izrazila zadovoljstvo što je Vlada, nakon konstituisanja, počela da radi posao sa nekim novim zadacima i opredjeljenjima, što znači nadogradnju nakon što su riješeni bazični problemi.\n“S pravom naši građani žele od nas da radimo što bolje možemo. Opredijeljeni smo da tako nastupamo. Naravno da ćemo imati različita politička viđenja, ali je važno da o strateški važnim pitanjima za Srpsku postoji potpuno jedinstvo, a sigurna sam da ćemo to postići”, rekla je predsjednica Cvijanović.\nPredsjednica Republike je napomenula da je na nivou BiH potrebno formirati vlast i imati ljude koji su opredijeljeni da sa Srpskom i njenim institucijama koračaju u izvjesnu i bolju budućnost i izrazila nadu da će ovo biti riješeno brzo.\n“Zadovoljna sam i ekspozeom premijera i dinamikom rada koja je vidljiva, kao i opredjeljenjem da se više radi na privrednoj sferi. Ne smije se izgubiti iz vida da ćemo biti suočeni sa brojnim političkim izazovima”, rekla je predsjednica Cvijanović, dodavši da će se truditi da preuzme pritiske koji se odnose na politiku da bi Vlada mogla da radi nesmetano.\n“Očekujem punu podršku Narodne skupšptine, jer je narod poslanicima poklonio povjerenje za kvalitetan rad. Očekujem i podršku za aktivnosti koje ćemo sprovoditi u narednom periodu. Trudiću se da održim dobru komunikaciju i sa socijalnim partnerima, a biću otvorena i za razgovore sa lokalnim zajednicama”, zaključila je predsjednica Cvijanović.\nPrijem je upriličen i za delegacije Ustavnog suda Republike Srpske, pravosudnih organa Republike Srpske, Ministarstva unutrašnjih poslova Republike Srpske, Akademije nauka i umjetnosti Republike Srpske.\nPrijemu su prisustvovale i delegacije boračkih organizacija Republike Srpske, penzionisanih generala Srpske, Asocijacije stvaraoci Republike Srpske, udruženja vojnih penzionera Srpske u Oružanim snagama BiH i Organizacije starješina Vojske Republike Srpske, te Ministarstva odbrane BiH.


Protest u Beogradu: Traže uklanjanje murala Ratku Mladiću – Portal Luca\nProtest u Beogradu: Traže uklanjanje murala Ratku Mladiću\nNekoliko stotina metara dalje od skupa, ispred murala na uglu ulica Njegoševe i Alekse Nenadovića su nepoznati momci sa kapuljačama, koji „štite“ mural\nViše nevladinih organizacija, aktivisti za ljudska prava i građani protestuju večeras (subota, 13. novembar) na Cvetnom trgu u Beogradu, sa zahtjevom da se ukloni mural posvećen osuđenom ratnom zločincu Ratku Mladiću na jednoj fasadi u centru grada.\nProtest „Mural mora pasti“, koji se organizuje u ulici na nekoliko stotina metara od murala Ratku Mladiću, jedan je u nizu skupova građana i nevladinih organizacija, nakon što je policija spriječila aktiviste da prekreče mural na Međunarodni dan borbe protiv fašizma (9. novembar).\nKako javlja Radio Slobodna Evropa (RSE), na mjestu protesta, kao i u ulici gdje je mural, raspoređene su jake policijske snage.\nNa mjestu skupa, policija razdvaja učesnike protesta od desničarskih grupa koje upućuju uvrede učesnicima i oganizatorima protesta.\nNekoliko stotina metara dalje od skupa, ispred murala na uglu ulica Njegoševe i Alekse Nenadovića su nepoznati momci sa kapuljačama, koji „štite“ mural.\nNa protestu, koji organizuje više organizacija civilnog sektora, okupljeni nose transparente „Mural mora pasti“, „Kravica, 1.313 muškaraca i dječaka ubijeno“, „Pilica, ubijeno 1.735 muškaraca i dječaka“.\nOkupilo se blizu 20 pristalica murala Mladiću, koji uzvikuju „Ratko Mladić“, „Aida, javi se“, što je upućeno aktivistkinji Aidi Ćorović koja je prije pet dana privedena zbog gađanja murala jajima, kao i „Aida, ustašo“, „N1, ustaše“ i „Stašo, ustašo“ upućeno aktivistkinji NVO Žene u crnom Staši Zajović.\nJedan od okupljenih poručio je Ćorović da „priprema pozivnice za opelo“.\nLik Mladića, osuđenog za ratni zločin i genocid u Bosni i Hercegovini pred Haškim tribunalom, stoji gotovo četiri mjeseca na fasadi zgrade na uglu ulica Njegoševe i Alekse Nenadovića.\nNepoznati autor naslikao je mural krajem jula ove godine, mjesec dana nakon što je sud u Hagu 8. juna potvrdio doživotni zatvor Ratku Mladiću.\nObrazloženje policije za zabranu skupa 9. novembra na kojem je mural trebalo da bude prekrečen bilo je da postoji opasnost od međusobnog fizičkog sukoba (pristalica i protivnika najavljenog skupa) i narušavanja javnog reda i mira.\nIpak, 9. novembra su Ćorović i Jelena Jaćimović gađale jajima mural, nakon čega su bile privedene.\nU znak protesta zbog toga aktivisti nevladinih organizacija i građani pokušali su da dođu do zgrade na kojoj je mural, ali ih je policija u tome zaustavila. Na mjestu skupa bilo je i pripadnika desničarskih organizacija.\nPredsjednik Srbije Aleksandar Vučić je 10. novembra, odgovarajući na novinarska pitanja, rekao da je policija štitila građane od međusobnog sukoba.\n„Da to policija nije uradila, danas govorili biste zašto policija nije zaštitila sve kad su svi znali da će da se pojave i jedne i druge grupe ispred tog murala i da će doći do fizičkog obračuna“, rekao je Vučić.\nVladajuća koalicija u Srbiji, predvođena Vučićevom Srpskom naprednom strankom (SNS), ne priznaje da se u Srebrenici u julu 1995. godine dogodio genocid. Najvši državni zvaničnici govore da se u Srebrenici dogodio „strašan zločin“\nZa četiri mjeseca koliko je mural na fasadi zgrade nijedna gradska institucija ga nije uklonila.\nRješenjem komunalne inspekcije beogradske opštine Vračar od 20. septembra, u koje je Radio Slobodna Evropa (RSE) imao uvid, naloženo je stambenoj zajednici da u roku od dva dana od prijema grafit ukloni, o svom trošku.\nLik Ratka Mladića se, osim u Beogradu, nalazi na fasadama zgrada i u pojedinim drugim gradovima u Srbiji.\nNa upit RSE o postupanju policije – da li su podnijete krivične prijave zbog crtanja grafita sa Mladićevim likom i da li to policija tretira kao krivično djelo, Ministarstvo unutrašnjih poslova nije odgovorilo.\nNije odgovorila ni komunalna inspekcija beogradske opštine Vračar na čijoj se teritoriji nalazi zgrada sa Mladićevim likom, a koja je izdala rješenje stanarima da grafit uklone sa fasade.\nU međuvremenu nevladine organizacije, poput Inicijative mladih za ljudska prava optužuju državu da čuva mural, dok predsjednik Srbije odgovara da je policija čuvala red i mir.\nIz Ambasade Sjedinjenih Američkih Država (SAD) vlastima u Srbiji je poručeno da „Ratko Mladić ne treba da bude lice koje Beograd pokazuje svijetu“, a iz Evropske unije je ponovljen stav o potrebi da se efikasno prevaziđe nasleđe prošlosti, odnosno o uzdržavanju od bilo kakvog veličanja ratnih zločinaca i negiranja ratnih zločina.


Na oblake udaraju "gluvim" raketama | Društvo | Novosti.rs\nE. V. N. | 22. maj 2019. 13:02 | Komentara: 0\nStrelci imaju problema sa zastarelom opremom\nGradiška: "Protivgradna" uveliko spremna\nSVAKI put kada nam nevreme uništi useve i voćnjake, vraćamo se na priču da je zakazala protivgradna zaštita. I dok su ranije najveći problemi bili manjak raketa i nedostatak strelaca, čini se da je danas izgubljena komunikacija. Naime, samo na teritoriji Čačka, gotovo polovina protivgradnih strelaca nema nikakvu radio-vezu sa Radarskim centrom u Užicu, odakle treba da im stignu naredbe o dejstvovanju na gradonosne oblake.\nPROČITAJTE JOŠ: GRAD "UBIO" I RAKETE I VOĆNjAKE: Na mnogim stablima nije ostao nijedan plod (FOTO)\nKako su nam rekli, kada nevreme dolazi, strelci se između sebe, na razne načine dovijaju kako da jedni drugima prenesu kada treba da ispaljuju rakete. Ovo nam je potvrdio i protivgradni strelac Vojkan Tomić iz čačanskog sela Miokovci, koji je u nedelju uveče iz svoje stanice ispalio deset raketa, od kojih su dve završile na zemlji. On je, kako je posvedočio, morao da svom kolegi iz susednog sela prenese naredbu Radarskog centra iz Užica da dejstvuje, jer naredba do njega, zbog loše veze, nije mogla da stigne.\nPROČITAJTE JOŠ: ZBOG POSLEDICA NEVREMENA: U Ivanjici, Čačku, Lučanima i Boljevcu proglašena vanredna situacija\nInače, Radarski centar u Užicu posluje u veoma teškim uslovima, sa zastarelom tehnikom. Što pre bi trebalo da se izgradi novi predajnik, kako bi Čačak i okolina bili u potpunosti pokriveni, a Centar bi trebalo da kupi novu opremu. Prema rečima čačanskih strelaca, postoji i razlika u kvalitetu raketa, pa su oni upozoravali nadležne i na to. Čak je i u pojedinim stanicama potrošeno skoro dve trećine raketa i trebalo bi što pre nabaviti nove.\nU lozničkom kraju, gde su od 24 samo 4 protivgradne stanice automatizovane, a ostale će biti, kako se najavljuje, za godinu dana, ne fale ni rakete ni podrška strelcima. Gradonačelnik Vidoje Petrović kaže da Grad, godinama već, kupuje jedan broj raketa, ali i novčano dodatno stimuliše strelce.\nRadarski centar, koji je na Blizanjskom visu u selu Brankovina, kod Valjeva, prati oblake još iz pravca Sarajeva i Zenice, pa strelci dobijaju precizne podatke za dejstvovanje na desnoj obali Drine.\nNa teritoriji Kraljeva aktivno je 18 protivgradnih stanica koje su u nadležnosti centra RHMZ u Bešnjaji, i svaka ima po jednog protivgradnog strelca i po jednog zamenika. Protivgradni strelci u sistemu odbrane od grada u kraljevačkom kraju kao najveći problem ističu veoma male naknade. Za svoj šestomesečni angažman, naime, od države dobijaju svega po 4.000 dinara mesečno.\nNa području Požarevca protivgradne stanice su u očuvanom stanju i opslužuju ih po dva strelca, što se smatra dovoljnim brojem. Gradska uprava u Kragujevcu je pre mesec dana nabavila 119 protivgradnih raketa i bez naknade ih ustupila RHMZ Srbije koje će koristiti protivgradne stanice sa teritorije centra Šumadije.\nNEMA KOMUNIKACIJE NI U BANATU\nIZ Meteorološkog radarskog centra Samoš u Banatu, iz 28 lansirnih mesta ispaljeno je ukupno 119 protivgradnih raketa. U radarskom centru smatraju da su uspešno dejstvovali i da njihova oprema nije zastarela. Kako kažu, imaju dovoljno protivgradnih raketa, ali im je jedini problem slaba radio-veza, koja otežava komunikaciju. Dešavaju se situacije, ističu u radarskom centru Samoš, kao na primer u Mužlji kod Zrenjanina, gde je pre prvog naleta gradonosnog oblaka ispaljeno svih šest raketa, koliko je stanica imala na raspolaganju i dežurni su nakon toga otišli kući, a usled drugog naleta novog oblaka nisu dejstvovali, jer nisu imali čime.


Završena izgradnja montažnih kuća u Leštanima - Jadran d.o.o. Beograd\n19 нов Završena izgradnja montažnih kuća u Leštanima\nGodinu na izmaku pamtićemo i po projektima kojima smo otvorili nova poglavlja u našem poslovanju. Jedan od njih je svakako izgradnja motnažnih kuća za radnike Elektromreže Srbije u beogradskom naselju Leštani.\nReč je šest stambenih je dinica neto površine 60,74 m2 i dodatnom terasom 5,38 m2 čija je izgradnja započela 11. aprila ove godine. Rok za završetak posla bio je 180 dana, a mi smo sve radove izveli u dogovorenom roku.\nObjekte smo uručili po sistemu ključ u ruke, što znači sa kompletnim sanitarijama, kuhinjom i obrađenim podovoima. Više o ovom projektu možete pronaći na našoj portfolio Izgradnja – Montežne kuće Leštanje.


BRISEL – Ministri finansija evrozone potvrdili su et kratkoročnih mjera pomoći Grčkoj, uključujući produženi rok otplate kredita i prilagođavanje na kamatne stope, prenosi AFP.\nKako se navodi, ministri su predložili Atini nekoliko malih mjera, kao nagradu za sprovođenje posljednje runde reformi u okviru ogromnog programa pomoći – trećem od 2010. godine.\nŠef Evropskog stabilizacionog mehanizma (ESM) Klaus Regling izjavio je da će te mjere početi da se realizuju sljedeće nedjelje.\nIpak, ministri su odbili da objave drugi službeni izvještaj o finansijskoj pomoći, kako se očekivalo, navodeći da je ostalo još nekoliko otvorenih pitanja o napretku Grčke u sprovođenju reformi.\nNjemački ministar finansija Volfgang Šojble izjavio je da Grčka treba da sprovede nepopularne reforme ako želi da ostane u evrozoni, odbacujući ideju za otpis duga Grcima.\n“Atina mora konačno da sprovede neophodne reforme. Ako Grčka želi da ostane u evrozoni ne postoji drugi put”, rekao je Šojble za list “Bild am zontag”.\nKako bi obezbijedila nove kredite kod evropskih finansijskih institucija, Grčka treba da liberalizuje tržište rada, odnosno da omogući poslodavcima da lakše otpuštaju radnike i smanji prava radničkih sindikata.\nGrčki ministar finansija Euklid Cakalotos pozdravio je napredak u pregovorima o finansijskoj pomoći Grčke i ministara finansija evrozone, ali i upozorio kreditore, uključujući i MMF, da ne pritiskaju zvaničnu Atinu sa reformskim mjerama koje nisu dogovorene, prenosi Rojters.\n“Grčka ekonomija je pretrpela ogromnu količinu reformi. Sada je vreme da ubiramo plodove tih reformi. Veoma je važno za obe strane, uključujući i MMF, da ne ugrozi taj napredak unoseći nesigurnost”, rekao je Cakalotos.\nPrema njegovim rečima, ne bi trebalo da se Grčka uslovljava zahjtevima, koji do sada nisu računati, a koji se odnose na trenutnu političku i socijalnu situaciju.\nCakalotos je kazao da je zahvalan na kratkoročnim mjerama koje bi trebalo da olakšaju plaćanje grčkog duga, ali i da se smanjuje različitost stavova o grčkim budžetskim planiranjima.\nKako je rekao, ostalo je da se riješe tri od četiri problema, ali nije precizirao koja.\nMinistri finansija evrozone sastali su se u Briselu kako bi postigli kompromis u pogledu pitanja grčkih reformi u posljednjem pokušaju da do kraja godine dobiju pomoć MMF-a za grčki spasilački program.\nKreditori iz evrozone traže od Grčke, u okviru 86 milijardi evra vrijednog paketa pomoći, da sprovede opsežne reforme i proda državnu imovinu, ali pregovarači do sada nisu uspeli da se dogovore o reformama u oblasti radnog zakonodavstva i energetike, odnosno o grčkim fiskalnim ciljevima za 2018. godinu.\nDogovor bi omogućio razgovor o značajnim mjerama za ublažavanje grčkog duga, koji iznosi oko 180 posto bruto domaćeg proizvoda, najviše u evrozoni.\nPrvi set kratkoročnih mjera, koji bi se primjenio prije 2018, predstaviće Mehanizam evropske stabilnosti, spasilački fond evrozone, ali je on daleko od dovoljnog da bi grčki dug učinio održivim, rekli su evropski zvaničnici.\nKrovni sindikat Grčke najavio štrajk u cijeloj zemlji\nNajveći grčki radnički sindikati najavili su za danas generalni štrajk, kako bi protestvovali protiv daljeg povećanja poreza i reformi tržišta rada, što zahtijevaju kreditori.\nTakođe, protesti posada feribota, koji su trebalo da budu danas završeni, produženi su za još dva dana zbog najavljenih povećanja dažbina i smanjenja penzija.\nOvaj protest je već stavio u težak položaj grčka ostrva koja se snabdijevaju sa kopna, a nemaju mogućnost dostave zaliha avionom.\nKrovni sindikat koji predstavlja radnike privatnog i javnog sektora organizovaće štrajk u trajanju 24 časa na teritoriji cijele države.\nGrčka je 2010. godine počela da sprovodi reforme kojim se povećavaju porezi, a smanjuju zarade i javna potrošnja. Zauzvrat, Grčka je dobila kredite. (Agencije)


Makron Vučiću: Učinili ste suštinske i hrabre gestove – BiGportal.ba\nMakron Vučiću: Učinili ste suštinske i hrabre gestove\nOhrabrujem Vas da nastavite sa reformama, a Francuska će nastaviti da podržava napredovanje Srbije ka Evropskoj uniji, poručio je predsednik Francuske Emanuel Makron u pismu predsedniku Srbije Aleksandru Vučiću. Emanuel Makron je istakao i da Evropa neće biti potpuna bez Zapadnog Balkana, posebno Srbije. Makron je pozdravio značajno delovanje i rezultate koje je Srbija postigla […]\nOhrabrujem Vas da nastavite sa reformama, a Francuska će nastaviti da podržava napredovanje Srbije ka Evropskoj uniji, poručio je predsednik Francuske Emanuel Makron u pismu predsedniku Srbije Aleksandru Vučiću.\nEmanuel Makron je istakao i da Evropa neće biti potpuna bez Zapadnog Balkana, posebno Srbije.\nMakron je pozdravio značajno delovanje i rezultate koje je Srbija postigla u približavanju EU, ekonomskom razvoju, kao i trajnoj stabilizaciji Zapadnog Balkana koja je, kako je rekao, odlučujuća za prosperitet regiona i za njegovu evropsku putanju.\nMakron u pismu navodi da žali što nije mogao da prisustvuje današnjoj svečanosti u Beogradu, jer učestvuje na Evropskom savetu u Briselu.\nPredsednik Francuske se zahvalio na dva pisma, koja je od Vučića dobio 8. maja i 6. juna, i takođe na njegovom pozivu za učešće na ceremoniji kojom se obeležava Vučićevo stupanje na dužnost predsednika Republike Srbije, navodeći da je zamolio specijalnog predstavnika za ekonomsku diplomatiju na Zapadnom Balkanu, senatora Alena Rišara, da ga predstavlja.\n“Učinili ste suštinske i hrabre gestove, posebno prema Bosni i Hercegovini, Kosovu, Hrvatskoj i Albaniji. Francuska će nastaviti da Vas podržava na tom putu i to nastavljajući svoje aktivno i konkretno angažovanje u okviru Berlinskog procesa”, istakao je Makron, navodi se u saopštenju Službe za saradnju sa medijima predsednika.\n“Razumem – s obzirom na dela koja pravosuđe Vaše zemlje pripisuje Haradinaju – emocije koje je odluka Apelacionog suda u Kolmaru mogla da proizvede u Srbiji. Želim da podvučem da je, kao i sve odluke francuskih pravosudnih organa, ova odluka doneta u potpunoj nezavisnosti. Kao i vi, želim da okrenemo ovu stranicu i da se usredsredimo na razvoj naše saranje”, istakao je Makron.\nOn je naveo da je od početka demokratske tranzicije u Srbiji, Francuska – i pre nego što su počeli da je slede drugi partneri – bila uz Srbiju kako bi podržala približavanje Srbije Evropskoj uniji, njen ekonomski razvoj, kao i trajnu stabilizaciju Zapadnog Balkana.\n“Želim da pozdravim značajno delovanje koje sprovodite i rezultate koje ste postigli od pre nekoliko godina u te tri oblasti.”\n“Spomenik zahvalnosti Francuskoj, koji se nalazi u srcu Beograda, jeste svedok toga i radujem se njegovoj skoroj obnovi u okviru zajedničkog projekta, u trenutku kada obeležavamo stogodišnjicu Velikog rata”, istakao je Makron.\nOn je ocenio da su se politički odnosi dve zemlje učvrstili i intenzivirali tokom nedavnog perioda, kako to pokazuje poseta premijera Srbije 2014. godine i zvanična poseta u kojoj je boravio u Francuskoj prošle godine. Francuska je takođe u Parizu organizovala Samit o Zapadnom Balkanu, 4. jula 2016. godine, podseća Makron.\n“Na ekonomskom planu, naše razmene su u ekspanziji i njihov potencijal rasta je značajan. Osim toga, više francuskih preduzeća je pozicionirano za značajne ugovore u Srbiji u oblasti infrastrukture i u oblasti bezbednosti, naša bilateralna saradnja se razvila poslednjih godina, naročito na operativnom planu”, ističe Makron.\nOn je naveo da su Francuzi, izabravši ga za predsednika Republike, izabrali Evropu, jaču Evropu okrenutu budućnosti.\n“I moje uverenje je da ta Evropa neće biti potpuna bez Zapadnog Balkana, posebno Srbije”, poručio je Makron.\n“Francuska će, dakle, nastaviti da podržava napredovanje Vaše zemlje ka Evropskoj uniji i reforme da se do toga stigne. Znam da perspektiva sledećeg proširenja može da deluje daleka, posebno zbog izazova sa kojima se suočava Evropska unija i zbog zamašnosti reformi koje zahteva za zemlje Zapadnog Balkana, ali Francuska će nastaviti da poštuje obaveze preuzete u korist evropske perspektive Zapadnog Balkana”, istakao je Makron.\n“Ohrabrujem Vas da nastavite preduzete reformske napore, podvlačeći poseban značaj reformi u vezi sa vladavinom prava, koje su u središtu evropskog projekta i čije je sprovođenje dugotrajan posao”, naveo je francuski predsednik.\nUveren u perspektive bilateralnih i evropskih odnosa, Makron je Vučiću uputio čestitke povodom izbora za predsednika, kao i na rođenju sina.


Ministarstvo za ekonomske odnose i regionalnu saradnju Republike Srpske smatra da su rezultati rada predstavništava Srpske u inostranstvu, naročito kada je riječ o jačanju institucionalne i privredne saradnje, za Srpsku mnogo značajniji od aktivnosti cjelokupne mreže diplomatsko-konzularnih predstavništava (DKP) BiH u svijetu, čiji je budžet neuporedivo veći i mjeri se desetinama miliona KM.\n"Ministarstvo inostranih poslova (MIP) BiH trebalo bi više da se bavi svrhom službenih putovanja ministra Igora Crnatka po svijetu, jer je obišao više od 40 država i pri tome potrošio milione konvertibilnih maraka iz budžeta, a ne širenjem lažnih informacija o predstavništvima Republike Srpske u inostranstvu", navodi se u saopštenju resornog ministarstva.\nU Ministarstvu za ekonomske odnose i regionalnu saradnju Republike Srpske ističu da su sva ta putovanja ministra inostranih poslova BiH okončana bez ikakvih ostvarenih rezultata i građani se sa pravom pitaju imaju li neku drugu svrhu osim turističke.\nDodaje se da održavanje ministarskih konferencija ne predstavlja odraz uspješnosti rada Ministarstva inostranih poslova, kao što se navodi u saopštenju MIP-a BiH.\n"Naprotiv, ministarske konferencije koje je MIP održao samo su bile budžetski teret bez ikakvog konkretnog rezultata, osim partijske promocije", navodi se u saopštenju Ministarstva za ekonomske odnose i regionalnu saradnju Republike Srpske.\nIstiče se i da se moglo vidjeti da se konferencije kojima prisustvuje ministar Crnadak koriste za napade na institucije Republike Srpske i za to da one budu predstavljene u negativnom kontekstu, kao što je bilo i na konferenciji evropskih regiona i gradova u austrijskom Salsburgu.\nMinistarstvo za ekonomske odnose i regionalnu saradnju Srpske poziva ministra Crnatka da navede barem jedan pozitivan spoljnopolitički ishod za koji je on zaslužan.\nIz Ministarstva navode i da bi ministar inostranih poslova BiH, kao i član Predsjedništva BiH iz Republike Srpske Mladen Ivanić mogli i morali da urade mnogo više po pitanju kvaliteta kadrova u DKP mreži BiH.\n"Poznato je da najmanje tri ambasadora ne govore nijedan strani jezik, a o kvalitetima pojedinih ambasadora govore i medijski napisi u zemljama prijema tih istih ambasadora", ističu iz Ministarstva.\nNažalost, dodaje se u saopštenju, to je samo dio problema, pogotovo kada se imaju u vidu nevjerovatni skandali ambasadora BiH poput otvaranja diplomatske pošte u Holandiji ili isticanja ratnih zastava Armije BiH u Rusiji.\n"Treba li uopšte postaviti pitanje da li su MIP BiH i Crnadak sankcionisali bilo koga za ove postupke? Nije bilo nikakvog reagovanja ministra inostranih poslova na sramnu činjenicu da je konzulat BiH u Minhenu promovisao Kosovo i Metohiju kao najmlađu zemlju u Evropi", napominje se u saopštenju.\nMinistarstvo za ekonomske odnose i regionalnu saradnju podsjeća da se za vrijeme kada partija iz koje dolazi Crnadak nije vršila vlast u zajedničkim institucijama ovakvi skandali nisu događali i na mnogo bolji način su štićeni interesi Republike Srpske.\n"Crnadak ne prisustvuje zasjedanjima parlamenta BiH, niti podnosi izvještaj parlamentarcima na nivou BiH. Pretpostavljamo da je razlog za to činjenica da njegova politička partija nema niti jednog izabranog predstavnika u Parlamentarnoj skupštini BiH, što samo pokazuje šta narod misli o njihovoj dosadašnjoj politici ka Republici Srpskoj", konstatuje se u saopštenju.\nU saopštenju se dodaje da će, kada ministar Crnadak nađe vremena između nebrojenih putovanja da lično podnese izvještaj o svom radu parlamentu BiH i javnosti, te riješi brojne afere u MIP-u zbog kojih je bila formirana Istražna komisija, biti stvoreni uslovi za televizijski duel sa ministrom Zlatanom Klokićem.\n"Do tada ministar Klokić će redovno izvještavati Narodnu skupštinu, građane i zainteresovanu javnost o radu Ministarstva za ekonomske odnose i regionalnu saradnju, što Crnadak uspješno izbjegava cijeli mandat", zaključuje se u saopštenju.


Dan online - Ekonomija: Projekti kasne zbog neefikasne uprave - 2021-03-13\nEkonomija SAVJET ZA PRIVATIZACIJU RAZMATRAO IZVJEŠTAJE O ZAKUPU LUŠTICE I MEDITERANA\nPlanirani izgled projekta na Luštici - Foto: CREINTERNATIONAL.COM Projekti kasne zbog neefikasne uprave Ugovor o zakupu zemljišta na Luštici, u opštini Herceg Novi, potpisan je 2009. godine, a od tada nije krenula realizacija projekta. U međuvremenu su potpisana dva aneksa ugovora, ali ni nakon toga nije započet projekat\nSavjet za privatizaciju i kapitalne projekte razmatrao je na jučerašnjoj sjednici realizaciju projekta na poluostrvu Luštica u opštini Herceg Novi i ugovor o zakupu vojno-turističkog kompleksa na Žabljaku. Savjet na čijem čelu je premijer Zdravko Krivokapić ocijenio je neprihvatljivim kašnjenje u realizaciji projekta na Luštici, dok su za Mediteran utvrdili da je došlo do kršenja ugovora o dugoročnom zakupu.\n– Savjet je ocijenio neprihvatljivim kašnjenje početka realizacije projekta na Luštici zbog toga što organi državne i lokalne samouprave u prethodnom periodu nijesu izvršili efikasno i blagovremeno preuzete obaveze. Tim povodom Savjet je podržao predlog da se formira međuresorski operativni tim sa zadatkom da ubrza rješavanje konkretnih problema i prevazilaženje administrativnih barijera u realizaciji ovog projekta – saopšteno je nakon sjednice.\nU diskusiji je istaknuto da će otklanjanje sistemskih problema sa kojima se susreću investitori u Crnoj Gori biti u fokusu djelovanja Savjeta za konkurentnost, koji je reorganizovan na novim osnovama.\nUgovor o dugoročnom zakupu zemljišta na poluostrvu Luštica je potpisan 11.9.2009. godine između Vlade i kompanija Northstar d.o.o Podgorica i Ekuest Kapital limited - Channel Island. Ugovorom je predviđen zakup lokacije ukupne površine 510.927 kvadrata na period od 90 godina. Ugovorom su definisane ukupne investicione obaveze u iznosu od 210 miliona eura, od čega su minimalne obaveze u prvoj fazi 80 miliona eura koje se konzorcijum obavezao da će realizovati u roku od pet godina od dana početka investicionog perioda. Ove obaveze su utvrđene aneksom koji je potpisan krajem 2017. godine. To je drugi po redu aneks koji je usvojen nakon 2009. godine.\n„Dan” je nedavno pisao da ni nakon 12 godina nije otpočela realizacija projekta jer, kako su nam saopštili iz Agencije za investicije, država i opština Herceg Novi nijesu ispunili obaveze o otpočinjanju minimalne investicije. Polovinom 2019. godine iz te Agencije su govorili kako će raskinuti ugovor ako Nortstar ne realizuje svoj dio obaveza.\n– Nisu se ispunili uslovi za raskid ugovora, kao što nisu ni stvoreni uslovi za zaključenje protokola o otpočinjanju minimalne investicione obaveze, a razlozi su na strani države i Opštine Herceg Novi. Tek kad predmetni akt bude zaključen između Vlade i zakupca, odnosno 30 dana nakon njegovog potpisivanja počinje da teče investicioni period koji traje pet godina – kazali su iz Agencije za investicije koja je početkom 2020. godine preuzela praćenje realizacije projekta od Sekretarijata za razvojne projekte.\nAko ne rješe probleme, raskidaju ugovor\nPo pitanju ugovora o dugoročnom zakupu kompleksa „Mediteran” na Žabljaku, Savjet je usvojio informaciju o realizovanim aktivnostima za 2020. godinu i konstatovao da je došlo do kršenja odredbi ugovora o dugoročnom zakupu koje se odnose na rokove u vezi sa početkom gradnje.\n– Savjet će predložiti Vladi da se ostavi dodatni rok za rješavanje problema, te da se, ukoliko ne dođe do njihovog rješavanja pokrene postupak raskida ugovora. Ugovor o dugoročnom zakupu zaključen je 21. novembra 2018. godine, između Vlade i konzorcijuma „CG SKI", koji čine privredna društva CG Ski d.o.o. i Baltik International Trading LTD Estonija. Predmet zakupa je zemljište površine 13.951 metara kvadratnih u svojini Crne Gore, na period od 30 godina. Investiciona obaveza zakupca iznosi 5.006.660 eura, a rok za završetak radova je 20 mjeseci, odnosno najkasnije u roku od 27 mjeseci od početka radova – naveli su iz Savjeta.


Vakcina protiv gripa smanjuje rizik od kardiovaskularnih stanja\nIzvor: B92, 05.Avg.2020, 15:12\nVakcina protiv gripa znatno je smanjila rizik od srčanih udara, šloga i nekih drugih kardiovaskularnih stanja za ljude sa visokim rizikom, navodi se u najnovijem istraživanju.\nManje rizično je da odrasle osobe koje su u rizičnoj grupi dobijaju vakcinu, rekli su istraživači na sastanku Američkog udruženja za srce.\nOdrasle osobe starije od 50 godina koje su tokom hospitalizacije dobile vakcine protiv >> Pročitaj celu vest na sajtu B92 << gripa imale su 28 odsto niži rizik od srčanog udara sledeće godine, piše CNN.\nTakođe su imali 47 odsto manji rizik od blažeg moždanog udara ili prolaznog ishemijskog napada (TIA), niži rizik od srčanog zastoja za 85 odsto kao i niži rizik od smrti prouzrokovane drugim uzročnicima, odnosno bolestima za 73 odsto.\nIstraživači su proučavali kako su vakcinu protiv gripa dobijali hospitalizovani pacijenti koji su u visokom riziku od gripa i komplikacija koje on prouzrokuje.\nTo uključuje ljude starije od 50 godina, osobe koje su HIV pozitivne ili obolele od side, osobe u staračkim domovima, kao i one koje su gojazne, odnosno imaju indeks telesne mase (BMI) veći od 30.


RTS :: Brnabić i Radev o daljem unapređenju odnosa dve zemlje\nPolitika Brnabić i Radev o daljem unapređenju odnosa dve zemlje\nBrnabić i Radev o daljem unapređenju odnosa dve zemlje\nčetvrtak, 21. jun 2018, 16:24 -> 16:31\nPredsednica Vlade Ana Brnabić razgovarala je sa predsednikom Bugarske Rumenom Radevom o daljem razvoju sveukupnih bilateralnih odnosa dveju država, unapređenju ekonomske saradnje i saradnje u oblasti energetike, kao i aktuelnim političkim temama u zemlji i regionu.\nSrbija sa pažnjom razmatra sve projekte koji bi mogli da joj obezbede stabilno snabdevanje gasom, posebno one u kojima bi bila tranzitna zemlja, rekla je premijerka Ana Brnabić.\nBrnabić je, između ostalog, navela da su energetika, poljoprivreda, proizvodnja nameštaja, automobilska industrija i građevinarstvo oblasti u kojima postoje mogućnosti za dugoročnu saradnju sa Bugarskom, saopštila je vladina Kancelarija za saradnju sa medijima.\nNa sastanku je rečeno da Srbija pridaje veliki značaj unapređenju saradnje sa Bugarskom na planu razvoja putne infrastrukture, a posebno izgradnji auto-puta od Niša do Sofije, kao delu Koridora 10.\nZahvalni smo na snažnom zalaganju Bugarske da pitanje proširenja EU bude među prioritetima njenog predsedavanja, u prvoj polovini godine, naglasila je Brnabić.\n1 Vulin sa ministrima odbrane Grčke, Češke i UAE o saradnji\n2 Srpska lista osudila provokaciju gradonačelnika Južne Mitrovice\n3 Vučić: Biće gore nego pakleno teško\n4 Zečević: Videla se snaga argumenata na Minhenskom bezbednosnom forumu\n5 Grajf: Podići bedem pred revizijom prošlosti


source.ba | "Nazovu ga iz SDA i poruče da im donese 200.000 KM. On taj novac odnese Zukiću, koji mu kaže da ga preda predsjedniku, a ovaj ga pošalje da mu kupi stan"\nSejfudin Tokić , predsjednik Bošnjačkog pokreta za ravnopravnost govorio je za Source.ba o novim potezima lidera RS-a Milorada Dodika, vezanim za supenziju referenduma.\nTokić je za naš portal objasnio šta RS predstvalja i na koji način se ona treba ukinuti. Kazao je da ni opozicija u ovom bh entitetu nije ništa bolja od vlasti.\nRazgovarali smo o svim aktuelnim dešavanjima u našoj zemlji, i problemima koji nam život komplikuju, poput nestašice vode u glavnom gradu BiH.\nPrvi dio intervjua s Tokićem možete pogledati u videu iznad:\nTagovi: Sejfudin TokicRS


Prošle godine sam bila vrlo entuzijastična u vezi uređenja terase, tako da sam nabavila nekoliko saksija i manjih dekoracija za istu. Takođe smo, u ovom periodu pre godinu dana, nabavili i set baštenskog nameštaja.\nSa krajem zime, došlo je vreme da se skine prašina sa svega ovoga i da se ovaj prostor osveži i procveta.\nNa jedan od zidova terase, okačila sam ovu kukicu sa sovom, kako bih na nju mogla da kačim druge dekorativne predmete i eventualno nešto od stvari koje želim da izluftiram napolju. Otud i ova vešalica, koja je trenutno očigledan višak.\nKako je dekoracija koja je trenutno tu, veoma prolećna, odlučila sam samo da je lepo okrenem i zadržim. Možda ću je kasnije zameniti za nešto u letnjem fazonu, ali otom potom.\nKako nisam naročito uspešna sa biljkama, moje saksije uglavnom zvrje prazne, a u međuvremenu su se sve dekoracije nekako grupisale na prozorskom simsu, i izgledale su potpuno beživotno i prašnjavo. Odlučila sam da sve lepo operem i očistim i da udahnem malo života.\nNabavila sam i nove biljčice, i kao i uvek donela odluku da ću da brinem o njima. Nadam se da će mi ovaj put uspeti.\nKod glavnog dela terase, najveći problem je bila prljavština, i ostaci zimnice i ostalih zimskih stanovnika ovog prostora.\nOdlučili smo da izbacimo višak staklenih flaša odavde, a sve ostalo smo lepo očistili i vratili na svoje mesto.\nIskreno se radujem provođenju vremena u ovom prostoru u narednim mesecima. Nadam se da i vi uživate u lepom vremenu i da imate svoj kutak gde možete da provedete vreme na prijatan način.\nčišćenje cveće dekoracija proleće terasa\nLabels: čišćenje cveće dekoracija proleće terasa


» Eros Ramacoti opet u Beogradu\nNajpopularniji italijanski pevač Eros Ramacoti (Eros Ramazzotti) najavio je na svom zvaničnom sajtu da će 20. oktobra održati koncert u Beogradu. Podsećanja radi, on je pre tri godine održao odličan koncert u Novom Sadu, ali u srpskoj prestonici još uvek nije imao nastup. Eros je izabrao da upravo iz Beograda započne svoju veliku evropsku turneju na kojoj će promovisati novi album „Ali e radici“.\nPosle nastupa u Srbiji, Ramacoti će pevati i u Budimpešti, Zagrebu, Ljubljani, Roterdamu, Briselu, Luksemburgu, Rigi, Oslu i drugim evropskim gradovima. Inače, prvač je svetsku slavu stekao sa albumom „Musica e“ iz 1988. godine. Sarađivao je sa mnogim muzičarima, uključujući Tinu Tarner sa kojom je otpevao pesmu „Cose della vita“ koja je dugo bila na top listama.\nTagovi: [ beograd, eros, ponovo, ramacoti ]\nNema komentara na “Eros Ramacoti opet u Beogradu”\n« Obama u reklami za sladoled\nKsenija od ponedeljka u VB »


On je rekao da bi Zapadni Balkan mogao da postane novi multietnički entitet sastavljen od „šest država“, usko povezan sa EU, na čijem bi čelu bio Beograd\nBivši diplomata na Balkanu i profesor na Univerzitetu Kembridž Timoti Les kaže da bi region Z. Balkana za vreme Bajdena mogao postati neka vrsta EU-goslavije. Obrazlažući tu svoju misao, on je rekao da bi Zapadni Balkan mogao da postane novi multietnički entitet sastavljen od „šest država“, usko povezan sa EU, na čijem bi čelu bio Beograd.\nTakođe, Les ističe i da se Srbija angažovala na „pronicljivom diplomatskom manevrisanju“, koje joj je omogućilo da iskoristi podršku sila koje žele prisustvo na Balkanu: Rusije, Kine, Turske. Upravo to je, dodaje, ojačalo poziciju Srbije u odnosu na SAD.\nJedan od elemenata Trampovog pristupa, koji će Bajden morati da sačuva, kako navodi Les, jeste inicijativa da se uspostavi regionalna ekonomska zona na Zapadnom Balkanu, odnosno mini-Šengen. Bajdenova administracija videće, kako kaže Les, da Srbija podržava takvu ekonomsku uniju, kao i druge države Zapadnog Balkana, uključujući Albaniju.\nKljuč u Bajdenovom pristupu, kako ocenjuje Les, biće pre svega interes SAD, a ne procena toga ko bi uspostavljanjem ekonomske unije na zapadnom Balkanu dobio više ili manje. Ovakvom politikom Bajdenova administracija ne samo da će nastaviti tamo gde je stao Tramp, već će i oživeti strategiju velikih sila na Balkanu u 20. veku, smatra Timoti Les.\nIzvor Tanjug/B92, 26. novembar 2020.\nPreporučujemoBalkanbeogradEvropska UnijaEUSrbijaTimoti LesDžo Bajden


Ministar je istakao da je ovo još jedan dokaz prijateljskih odnosa Srbije i Rusije, ali i dokaz ogromnog autoriteta i poštovanja koje predsednik Srbije Aleksandar Vučić uživa u Rusiji. ”Zahvaljujući predsedniku Vučiću, ruska strana je odmah odgovorila na naš molbu da se ruska vakcina „Sputnjik Ve“ proizvodi u Srbiji i sa najvišeg nivoa u ruskom državnom vrhu naloženo je da se iznađe način kako da uspostavimo proizvodnju ove vakcine u Srbiji u najkraćem mogućem roku”, rekao je Popović.\nOn je istakao da se u ovom trenutku ruske vakcine „Sputnjik Ve“, van teritorije Ruske Federacije, proizvode jedino u Kazahstanu. ”Ne treba posebno napominjati koliki značaj će za nas imati proizvodnja ruske vakcine u Srbiji. Prvo za očuvanje zdravlja i života ljudi, a onda i za moguće razvojne perspektive za distribuciju ove vakcine na Balkanu i u Jugoističnoj Evropi”, rekao je Popović.\nOn je istakao da je sa organizacijom Generium potpisan protokol kojim su definisani dalji koraci ka uspostvljanju zajedničke proizvodnje vakcine „Sputnjik Ve“ u Srbiji i najavio da će u narednim danima ruski stručnjaci posetiti Republiku Srbiju i Institut Torlak kako bi se uverili u kadrovske i tehnološke kapacitete kojima raspolaže ova institucija.\nVršilac dužnosti direktora Instituta za virusologiju, vakcine i serume Torlak, Vera Stoiljković, istakla je da je ovaj institut spreman da hitno preduzme neophodne korake za uspostavljanje proizvodnje ruske vakcine u Srbiji. ”Tehnologije i okruženje u kojem se proizvodi ova vakcina nama nisu nepoznate. Uverena sam da bi Institut Torlak, uz podršku državnog vrha, zajedno sa ruskim stručnjacima mogao veoma brzo da uspostavi proizvodnju ove vakcine u Srbiji”, istakla je Stoiljković.


Auto osiguranje - Automobili budućnosti proizvodiće struju za domaćinstva\nAutomobili budućnosti proizvodiće struju za domaćinstva\nObjavljeno 07 decembar 2015\nProizvođači automobila okrenuti su budućnosti kao nikad pre. Pravo mesto za pokazivanje najnovijih dostignuća iz auto-industrije, koja više nije orijentisana samo ka putničkim vozilima, jeste jedna od najrazvijenijih zemalja na svetu - Japan, i sajam automobila u Tokiju.\nJapanske automobilske kompanije, ali i proizvođači iz drugih zemalja prosto se utrkuju ko će predstaviti naprednije tehnološko rešenje i omogućiti nam da zavirimo u budućnost.\nOvogodišnji tokijski salon automobila protiče u znaku konceptnih vozila sa auto-pilotom dok među pogonskim sistemima primat polako preuzimaju elektromotori i vodonične gorivne ćelije.\nJedan od takvih futurističkih konceptnih automobila je Toyota FCV Plus.\nZa manje potoršače biće dovoljan rezervoar za vodonik koji se nalazi u automobilu, dok je za veće u planu postavljanje stacionarnih rezervoara sa vodonikom u garažama domaćinstava i na javnim i kompanijskim parkiralištima:


28. jul – Konstituisana zajednička komisija Ministarstva zdravlja Italije i Ministarstva zdravlja Crne Gore | MedicalCG Online\nPetak 22 Februar, 2019\n28. jul – Konstituisana zajednička komisija Ministarstva zdravlja Italije i Ministarstva zdravlja Crne Gore\nPredstavnici Ministarstva zdravlja Crne Gore i delegacija Ministarstva zdravlja Italije održli su sastanak zajedničke Komisije u cilju implementacije Memoranduma u oblasti zdravstva i medicinskih nauka koji je između dvije zemlje potpisan 2014. godine. Konstitutivnom sastanku zajedničke komisije na kojem su razmatrane obostrano predložene teme i identifikovane moguće oblasti za buduću saradnju prisustvovali su ispred Ministarstva zdravlja Crne Gore: generalna direktorica Direktorata za kontrolu i unapređenje kvaliteta prof. dr Vesna Miranović, generalna direktorica Direktorata za ekonomiku i projekte Milica Škiljević, načelnica Odjeljenja za politike sprečavanja droga dr Jasna Sekulić, i načelnica Direkcije za međunarodnu saradnju i međunarodne ugovore Mirjana Đuranović. Članovi italijaske delegacije bili su: generalni direktor za zdravstveno planiranje Andrea Urbani, šef Odjeljenja za međunarodne poslove Instituta za javno zdavlje dr Luca Rosi, kao i predstavnici Ambasade Republike Italije u Crnoj Gori, zamjenica ambsadora Antonella Fontana sa saradnicima. Goste je pozdravio državni sekretar Ministarstva zdravlja Milovan Vujović, koji je istakao zadovoljstvo dosadašnjom saradnjom između naše dvije zemlje, uz očekivanje da se ista intenzivira u budućem periodu. Generalni direktor za zdravstveno planiranje Ministarstva zdravlja Italije Andrea Urbani, potvrdio je otvorenost italijanske strane za pružanje ekpsertske podrške zdravstvenom sistemu Crne Gore, u cilju primjene dobrih praksi i iskustava. Posjetom italijanske delegacije potvrđena je saradnja i važeći formalni okvir za saradnju u oblasti zdravstva i medicinsku edukativnu i naučnu saradnju u zdravstvenim oblastima dvije zemlje, ali i razmatrana mogućnost za obnavljanje Sporazuma o upućivanju pacijenata na liječenje crnogorskih državljana u zdravstvene ustanove u Italiji. Tokom susreta je razmotrena zajednička opredijeljenost razmjene iskustava u zdravstvenim projektima, kao i pomoć prilikom primjene normativa i zakonskih rješenja, koja je Italija, kao zemlja članica Evropske Unije, već implementirala i uspješno ih primjenjuje u svom zdravstvenom sistemu.\nCrnogorska strana je posebno ukazala na značaj stvaranja mogućnosti za upućivanje pacijenata iz Crne Gore na liječenje u zdravstvene ustanove u Italiji, a posebno pacijenata mlađih od 14 godina, za ona oboljenja koja ne mogu biti liječena u Crnoj Gori.\nPredstavnici Komisije su posjetili i Klinički centar Crne Gore, gdje su se upoznali sa organizacijom rada i funkcionisanja najveće zdravstvene ustanove u Crnoj Gori.\nLast Modified: Avgust 15, 2017 @ 8:58 am\n26. jul – TAIEX ekspertska misija o sprovođenju inspekcije u farmakovigilanci\n28. jul – Izrečene presude bjelopoljskim ljekarima


TotalCar.rs » Obuka vozača i dalje po starom\nnovo, obuka, Srbija, TOP, vozački ispit\n0 komentara 11446 pregleda\nOvih dana na snagu je stupio pravilnik kojim je omogućeno da osobe sa 16 godina mogu upisati vozačku obuku, a sa 17 godina polagati ispit. Međutim, deo zakona koji predviđa uvođenje ozbiljnije obuke, još čeka na svoj pravilnik.\nTako je za C kategoriju potrebna 21 godina, dok je za D kategoriju potrebno napuniti 24 godine života, koliko treba i za motocikl sa motorom od 750 kubnih centrimetara zapremine.\nDamir Okanović iz Komiteta za bezbednost saobraćaja podseća da je trebalo da svi pravilnici vezani za novi Zakon o saobraćaju budu doneti najkasnije do 20. decembra, ali da se na većinu i dalje čeka.\nOkanović kaže i da postojeći sistem obuke ne proizvodi bezbedne vozače, a problem je još ozbiljniji kada se radi o mladima.\n“Mi imamo dokazano loš sistem obuke, koji proizvodi nebezbedne vozače, odnosno, statistički gledano, upravo su najnebezbedniji vozači u Srbiji oni koji su tek završili obuku i izašli iz autoškole”, navodi Okanović.\n“Dati deci od 17 godina da sa takvim sistemom obuke dobiju vozačku dozvolu, i da zaista mladi izađu u saobraćaj – nije dobro ni za njih, ni za njihove roditelje, a ni za sve nas ostale koji s njima učestvujemo u saobraćaju”, ukazao je on.\nPrema novom pravilniku, osoba koja ima punih 16 godina može upisati vozačku obuku, sa 17 godina polagati vozački ispit, s tim što će im do punoletstva dozvola biti privremena.\nSa privremenom dozvolom moći će da upravljaju automobilom samo ako u vozilu imaju pratioca, odnosno vozača sa iskustvom.


Tomo Kovač srušio srpski mit: 'Niko Srbe nije tjerao da napuste Sarajevo. Sami su tako odlučili' - Čitaj.ba\nPočetna/Vijesti/Region/Tomo Kovač srušio srpski mit: ‘Niko Srbe nije tjerao da napuste Sarajevo. Sami su tako odlučili’\nTomo Kovač srušio srpski mit: ‘Niko Srbe nije tjerao da napuste Sarajevo. Sami su tako odlučili’\nadmin Send an email 21 prosinca, 2020\n0 51 1 minuta čitanja\nRatni ministar policije Republike Sprske Tomo Kovač gostovao je u jutarnjem programu beogradske Happy televizije, gdje je, između ostalog, govorio i o iseljavanju Srba iz Sarajeva nakon potpisivanja Dejtonskog mirovnog sporazuma.\nKovač izričito naglašava da je to njihova dobrovoljna odluka i da ih niko na takvu odluku nije prisiljavao.\nMoldavija na izborima jasno odlučila: DA Evropi, NE Rusiji i njihovoj kontroli\nCIK objavio prve zvanične rezultate za Gradsko vijeće Mostara\n“Plan slovenačkog ultradesničarskog i proruskog premijera je važan korak u provociranju novih sukoba na Balkanu”\nHrvatska: Od posljedica koronavirusa preminuli 22-godišnja djevojka i 23-godišnji mladić\nSlovenački mediji: Dokument koji poziva na raspad BiH najvjerovatnije postoji


Ukrajinska kriza: SAD podstiče strah od Rusije kako bi držala Evropu pod kontrolom – Zavera\nZTP 5. februara 2022.\t0 Komentara\nAko bi NATO postao nebitan, SAD bi izgubile uticaj u Evropi. Ako bi Evropa postala nezavisni igrač u svetskoj politici, ona bi efektivno doprinela multipolarnosti i time ugrozila američki primat. Sprečavanje ovakvih scenarija zahteva, iz perspektive Vašingtona, neprekidnu spoljnu pretnju Evropi sa kojom ne može sama da se izbori. Zahvaljujući agresivnoj kampanji Vašingtona za proširenje NATO-a na Ukrajinu i krizi koja je usledila, Evropa se već na nivou retorike priklonila jačanju NATO-a.\nIdeja o održavanju NATO-a živim i relevantnim time je obnovljena. U stvari, ubrzo nakon raspada Sovjetskog Saveza, kreatori američke spoljne politike uložili su veliku energiju u osmišljavanje proširenja NATO-a kako bi ga održali u životu. Na primer, u svom obraćanju Stejt departmentu još u avgustu 1993, tadašnji član Senatskog odbora za spoljne odnose i obaveštajne poslove, senator Ričard G. Lugar jasno se založio za proširenje NATO-a pod američkim vođstvom.\nLugarov govor direktno je nagovestio kako bi, bez širenja NATO-a, multipolarnost mogla da ojača na račun američkih interesa. Drugim rečima, američko liderstvo je, prema Lugaru, bilo neizostavno vezano za punu kontrolu nad Evropom preko NATO-a. Današnja kriza doslovno dokazuje da su Lugarove primedbe aktuelne gotovo tri decenije kasnije. U tom kontekstu, nedavne izjave francuskog predsednika Makrona pokazuju da su SAD, podizanjem tenzija sa Rusijom, naizgled uspele da naprave pomak u Evropi. Makron, koji je nazvao NATO „klinički mrtvim“ i koji pokušava da izgradi evropski sistem bezbednosti nezavisno od NATO-a, nedavno je upozorio Rusiju na „teške posledice“ ako napadne Ukrajinu.\nMakronove izjave su usledile samo dva dana nakon što je Bajden održao virtuelni sastanak sa evropskim liderima, uključujući Makrona, nemačkog kancelara Olafa Šolca, Borisa Džonsona i druge evropske lidere i zvaničnike. Kao što pokazuje izveštaji iz Bele kuće, Bajden je očigledno uspeo da ubedi svoje evropske kolege u rusku „pretnju“ i potrebu za „zajedničkim naporima“ koji uključuju „ozbiljne ekonomske troškove“ i jačanje „bezbednosti na istočnom krilu NATO-a“. SAD su takođe nagovestile da će aktivirati NATO snage za taktičke odgovore (NRF) i poslati 8.500 američkih vojnika radi „zaštite” Evrope od „ruske agresije”. Mnoge evropske zemlje su, još od sastanka, najavile sopstveni vojni doprinos odbrani Evrope od pretnje koja se, pre svega, rađa iz američkog ekspanzionizma i kontrole nad Evropom.\nStvaranjem krize i „vođenjem“ Evrope kroz istu, SAD jačaju svoju dominantnu ulogu. Ovo je posebno vidljivo u američkoj energetskoj geopolitici, odnosno najavi snabdevanja Evrope gasom nakon što je Rusija blokirala svoje isporuke. Kako se navodi u izveštajima zapadnih mejnstrim medija, svrha alternativnog snabdevanja je da evropski lideri budu spremniji da preduzmu odgovarajuće mere protiv Rusije, posebno ekonomske sankcije. Iako Amerika traže dobavljače sa Bliskog istoka, gasna diverzifikacija najviše ide u prilog SAD-u, jer će Vašington moći da isporučuje više svog gasa Evropi. Ali, postavlja se pitanje mogu li SAD postići ono što žele? Odgovor zavisi od toga koliko je ideja evropejstva jaka u Evropi.\nIako je Makron uputio upozorenje Rusiji, njegova vlastita politika ostaje panevropska, a ne transatlantska. U svom poslednjem obraćanju Evropskom parlamentu pre nekoliko dana, Makron je još jednom je ponovio svoje ideje o evropskoj bezbednosnoj infrastrukturi nezavisnoj od NATO-a. Kao tvrdokorni evropejac, Makron u aktuelnoj krizi vidi priliku da pogura agendu multipolarnosti prema kojoj Evropa deluje kao nezavisni igrač. Stoga je, osim ponavljanja stavova evropskog bezbednosnog establišmenta, podržao i evropsku inicijativu za početak dijaloga sa Rusijom i rešavanje krize. Za SAD bi takva inicijativa, ako se realizuje, mogla biti velika prepreka u održavanju transatlantskog jedinstva.\nStoga uopšte ne čudi što su američki zvaničnici požurili da okrive Rusiju za nejedinstvo unutar NATO-a. Kao što je Entoni Blinken nedavno rekao tokom svoje posete Ukrajini, „Mislim da je jedan od dugogodišnjih ciljeva Moskve da izaziva podele između i unutar naših zemalja, i prosto ne možemo i nećemo im dozvoliti da to učine”. Kako stvari stoje, SAD ignorišu evropsko neslaganje sa transatlantkom politikom, i svesno povezuju istinske razlike između Evrope i Vašingtona sa Rusijom kako bi se Evropa prikazala kao „žrtva“ ruske politike i kako bi SAD, budući „svesne“ ruskih „zavera“, mogle i želele da „zaštite“ Evropu.\nOvo ne znači da SAD mogu tek tako da zavaraju evropske lidere poput Makrona, ali činjenica je da stalna projekcija Rusije kao agresora stvara tenzije u Evropi, posebno u Istočnoj Evropi, čime se potkopava antiamerička retorika nekih evropskih lidera. Podstičući strah manjih evropskih država od Rusije, SAD pokušavaju da razbiju san velikih evropskih država o panevropskoj međunarodnoj politici.\n(NewEasternOutlook-ZTP, foto: Doug Mills/Getty)\nTagovi:NATO, EU, Rusija, SAD, kriza, Amerika, Ukrajina, Makron, Bajden, Vašington, agresija, strah


Inteligentan sloj metapodataka | M-Files\nPristup ECM-u baziran na interoperabilnoj riznici\nDanašnje okruženje poslovnih informacija: komplikovano, haotično i eksplozivno\nUpravljanje poslovnim informacijama je danas složenije nego ikad pre. Količina podataka eksplodira – prema Fondaciji za naučno i industrijsko istraživanje, najvećoj nezavisnoj istraživačkoj organizaciji u Skandinaviji, u poslednje dve godine je generisano preko 90% svetskih podataka – i to se ne usporava. Kao rezultat toga, pojedinačnim preduzećima je sve teže da efektivno upravljaju informacijama koje su im potrebne kako bi obavili posao i ostali konkurentni.\nKao da bavljenje tako velikim i rastućim količinama informacija nije bilo dovoljno teško, one su i često rasute u mnoštvu različitih sistema i skladišta, uključujući zajedničke mrežne diskove, elektronsku poštu, tradicionalno upravljanje dokumentima i sisteme za upravljanje poslovnim sadržajem (ECM), kao što su SharePoint, OpenText i Documentum, kao i novi servisi za sinhronizovanje i deljenje datoteka, kao što su Box, Dropbox i OneDrive.\nNeki od ovih starijih nasleđenih sistema bukvalno se jedva održavaju u životu i bivaju potisnuti, dok su drugi novi servisi sa čestim dopunama. Da bi stvar dalje bila konfuzna, višestruki različiti interfejsi usporavaju usvajanje od strane korisnika što smanjuje efikasnost i produktivnost.\nUkratko, današnje okruženje poslovnih informacija je haotično, komplikovano i skupo, i u terminima troškova aktuelnih sistema i u neophodnosti IT resursa da ih održavaju. Ono što je jasno jeste da jednostavno dodavanje drugog tradicionalnog skladišta ili sistema nije odgovor.\n„Stari“ pristup: migracija podataka, informacioni silosi i zavisnost od proizvođača\n„Stari“, ili tradicionalni, pristup upravljanju informacijama (kako se one klasifikuju, organizuju, obrađuju i obezbeđuju) prevashodno je bio baziran na tome gde je sadržaj ili informacija bila sačuvana. U stvari, suštinski za sve sisteme upravljanja informacijama (npr. upravljanje poslovnim sadržajem, upravljanje dokumentima, upravljanje evidencijama, itd.), da bi se stekla vrednost od sistema sadržaj je morao da boravi u tom sistemu. Kao takav, jedna od prvih prepreka za puštanje ECM sistema u proizvodnju bila je migracija podataka, a to nije ograničeno samo na starije sisteme, čak su i novi servisi poput Box-a i Dropbox-a zasnovani na zahtevu da se informacije prvo moraju premestiti u te sisteme.\nIako zahteva dosta vremena i novca da se informacije samo premeste, korišćenje novog sistema takođe zahteva značajan napor za upravljanje promenom, budući da često mnogi korisnici i menadžeri ne žele promenu, ne zbog toga što su naročito srećni sa starim sistemom, već zato što bi radije da zadrže ono što im je poznato nego da pređu na nepoznato.\nAverzija prema promeni i problemi koji okružuju migraciju često vodi do „zavisnosti“ od proizvođača, čime preduzeća postaju okovana za sudbinu proizvođača kog su izabrali. Štaviše, kako nastaju nove potrebe, pre nego da se bave poteškoćama upravljanja promenom i migracijom, novi sistem se nabavlja kako bi rešio naročiti zahtev, što vodi do proliferacije sistema i „informacionih silosa“ sa različitim korisničkim interfejsima i ograničenom interoperabilnošću koja sprečava produktivnost i saradnju. Na žalost, što je kompanije veća, to je obično i više silosa.\nGotovo svi ECM sistemi danas koriste paradigmu centriranu oko lokacije i baziranu na fascikli. U suštini, način na koji se informacijama upravlja gotovo u potpunosti je baziran na tome gde su informacije sačuvane (npr. u kojoj fascikli, lokaciji, biblioteci, itd.). To je metodologija koja je stara preko 30 godina, čitav životni vek u tehnologiji. Čak i relativno novi servisi za sinhronizovanje i deljenje datoteka, kao što su Box i Dropbox, u osnovi samo premeštaju tradicionalni sistem fascikli u oblak.\nParadigma fascikli ima dve fundamentalne mane.\nPrvi problem je taj da informacije moraju biti na više od jednog mesta. Lokacija varira u zavisnosti od uloge osobe kojoj su informacije potrebne i toga gde se informacija nalazi u njenom životnom ciklusu. Na primer, ugovor bi mogao biti značajan za prodavca na osnovu kupca ili klijenta na kog se odnosi, ako treba da se obnovi, ili je moguće deo nerešene legalne akcije. Sada pomnožite ovu varijaciju u čitavom rasponu sadržaja i aktera u poslovanju. U suštini je nemoguće stvoriti pojedinačnu strukturu fascikle koja se efektivno može pozabaviti ovom situacijom. Rezultat je taj da nastali sistem funkcioniše na nedovoljno optimalan način za svakoga.\nDrugi problem je taj da su strukture fascikli u potpunosti subjektivne. Ljudi različito pristupaju problemima, i generalno organizuju stvari na načine koji za njih individualno imaju smisla. Stoga su strukture fascikli koje kreiraju različiti ljudi uvek različite. Razmislite kako bi to moglo da varira od odeljenja do odeljenja u istoj kompaniji, ili u različitim kompanijama u istoj industriji, da i ne spominjemo različite kompanije u različitim industrijama. To ne može biti pomireno bez forsiranja neke statičke, nedovoljno idealne strukture na način od vrha naniže. To je stari način.\nNovi pristup upravljanju informacijama: sadržaj je kralj\nNovi pristup je sav u vezi sadržaja, šta je to informacija i da li je ona relevantna za tekuće potrebe pojedinca ili poslovanja. Ta potreba može biti, i generalno jeste, različita za ostale. U savremenom, „šta je to vs. gde je to sačuvano“ pristupu, bilo koja informacija se može „pojaviti“ u višestrukim „mestima“ na osnovu sadržaja bez dupliranja sadržaja. Ta mesta nisu fiksna, ona su dinamična. Jedan, jedinstveni ugovor se može pojaviti u pretrazi sa ostalim informacijama koje se odnose na kupca za prodajno, kao i sa nerešenim pravnim ugovorima nezavisno od kupca, za pravno odeljenje.\nDalje, novi pristup je kompletno objektivan. Ugovor je ugovor bilo da se nalazi u prodajnom ili pravnom odeljenju. Štaviše, ova činjenica je konstantna ne samo u raznim odeljenjima u istoj kompaniji, već i u različitim kompanijama u istoj industriji, pa čak i u različitim kompanijama u različitim industrijama. Iz ovog objektivnog temelja potiče preciznost. Još više, on je konceptualno intuitivan. Svi znaju na čemu rade. Međutim, nagađanje gde se šta nalazi ili bi trebalo da bude sačuvano, potpuno zavisi od toga ko postavlja strukturu fascikle. Neefikasnosti nastaju kada je osoblje primorano da provede vreme tragajući za informacijom ili pokušavajući da utvrdi gde da smesti informaciju.\nOvo je novi pristup, i visoko je personalizovan, i odnosi se na potpuno nov dinamičan način za organizovanje, obradu, obezbeđivanje, zadržavanje i odlaganje informacija.\nMetapodaci – temelj novog pristupa\nŠta je, stoga, to što podstiče ovu dinamičnu, personalizovanu budućnost svesnu sadržaja? Metapodaci. Metapodaci su pogon za novu savremenu arhitekturu upravljanja informacijama i omogućavaju definisanje toga šta je nešto i na šta se odnosi na objektivno precizan i intuitivan način.\nNa primer, radije nego da se predlog koji se odnosi na izvestan račun ili projekat čuva u fascikli računa ili projekta (setite se dileme o informacijama koje moraju da budu na više od jednog mesta), osoba treba jednostavno da ga taguje sa računom i projektom, kao i ostalim važnim informacijama, kao što su datum, ili bilo koji drugi važan atribut koji pomaže u njegovom organizovanju, obezbeđivanju i obradi.\nOnog trenutka kada se informacija odvoji od lokacije, fokus se premešta na to šta je ona, i stoga se otvara čitav novi svet upravljanja informacijama. Informacije mogu biti u oblaku ili na samim lokacijama. Ili se mogu nalaziti u bilo kom skladištu ili sistemu, kao što su Office365 ili SharePoint na internetu, mrežnom deljenju datoteka, Box ili Dropbox, ili Documentum, ili OpenText. Takođe mogu boraviti kao strukturisani podaci u ostalim ključnim poslovnim sistemima, kao što su Salesforce, Microsoft, Dynamics, NetSuite i SAP.\nPremošćavanje jaza između ključnih poslovnih sistema i sadržaja\nECM sistemi su tradicionalno bili fokusirani na upravljanje dokumentima kao što su ugovori, predlozi, fakture i tako dalje – često nazvani „nestrukturisani sadržaj“. Međutim, ostali poslovni sistemi (CRM, ERP, HR, itd.) takođe sadrže informacije vitalne za upravljanje dokumentima i ostalim sadržajem i uspostavljanje sadržaja i relevantnosti.\nNa primer, predlog ili ugovor bi mogli biti relevantni na osnovu računa ili kupca na kog se odnose, a tim računom ili kupcem se obično upravlja u CRM (engl. Customer Relationship Management – Upravljanje odnosima sa potrošačima) kompanije. Slično, faktura se može smatrati važnom zato što se odnosi na radni nalog za proizvođača koji radi na ključnom projektu, čime sve upravlja ERP (engl. Enterprise Resource Planning – Planiranje poslovnih resursa) kompanije. Novi pristup ECM-u obuhvata ove ključne sisteme za stvaranje ujedinjenih informacija sa pogledom od 360°, stoga bez obzira na to koji sistem koristite, uvek pronalazite ono što vam treba na osnovu sadržaja.\nNovi pristup upravljanju informacijama može se posmatrati kao „inteligentni sloj metapodataka“ interoperabilne riznice koji objedinjuje informacije iz čitavog preduzeća na osnovu sadržaja, a ne sistema ili fascikle u kome su sačuvane.\nOva nova metodologija dopušta da sadržaj i podaci ostanu na mestu, neporemećeni, tako da korisnici postojećeg sistema mogu neometano da nastave sa radom, dok u isto vreme dopušta da informacije budu obogaćene za rastuće potrebe i nove slučajeve primene.\nRevolucionarni novi pristup sjedinjuje sledeće tri ključne karakteristike; naime, one su:\nBazirane na interoperabilnoj riznici\nArhitektura interoperabilne riznice\nGornja slika obezbeđuje konceptualni pogled na savremenu arhitekturu ECM-a baziranog na interoperabilnoj riznici.\nSrednji sloj, nazvan i „Inteligentan sloj metapodataka“ (engl. Intelligent Metadata Layer – IML), centralna je komponenta arhitekture, gde borave komponente podstaknute metapodacima i obaveštajne komponente, zajedno sa pretraživanjem kroz višestruke riznice.\nOvde su podržane sve tipične mogućnosti ECM sistema, funkcije kao što su pretraživanje, upravljanje verzijom, radni tok, bezbednost i saradnja i prijava/odjava. Pored toga, pretraga je ujedinjena iz tipične sposobnosti da se pretražuje jedna riznica kako bi se obuhvatila ideja o „poslovnoj pretrazi“ ili sposobnosti da se sadržaj i podaci sistematski obilaze i indeksiraju u drugim riznicama radi brze pretrage i povraćaja.\nPodržane su i ECM mogućnosti podstaknute metapodacima kao što su „Dinamični pregledi“, koji su dinamično generisane „virtuelne fascikle“ bazirane na metapodacima. To je ostvarenje ranije opisane ideje gde se sadržaj može „pojaviti“ na višestrukim „mestima“ bez dupliranja. Uporedite to sa načinom na koji IPhone rukuje muzikom, na primer, pojedinačna jedinstvena pesma se može pojaviti prema umetniku, albumu, žanru ili datumu, iako su sa IML varijacije u suštini neorganičene.\nPored toga, ovaj sloj podržava analitike koje obezbeđuju automatsku klasifikaciju i definiciju metapodataka. Ovaj aspekt arhitekture je takođe otvoren, tako da „snabdevači metapodataka“ treće strane mogu da se uključe u soluciju kako bi se pozabavili potrebama specifičnih industrija, slučajeva primene ili geografskih regiona i jezika. Ovaj sloj je takođe osmišljen da podrži ne samo tekstualnu analitiku, već i tehnologije kao što su mašinsko učenje kako bi se vremenom poboljšala performansa na osnovu ponašanja korisnika, dok se sadržaj i informacije mogu „prekomandovati“ prema korisnicima. To se može zamisliti kao nešto slično „Netflix-u za preduzeće“, gde je takođe predložen sadržaj sličan onome koji je ranije preuzet, ili sadržaj kome su ostali u sličnim ulogama često pristupali.\nPozadinska aplikacija višestruke riznice\nDonji sloj arhitekture je poznat kao pozadinska aplikacija višestruke riznice. Ovaj sloj podržava sposobnost povezivanja sa ostalim skladištima i sistemima preko „konektora“. Iako će ključni skup konektora biti obezbeđen „izvan kutije“, kao što je slučaj za deljenje mrežnih datoteka, Office 365, SharePoint Online, Box i Salesforce, on takođe dopušta trećim stranama da razviju konektore za mnoštvo drugih riznica i sistema. Ovi konektori su osmišljeni da budu lagani, i laki za razvijanje i održavanje, pre nego teški, složeni interfejsi koji pokušavaju da podstaknu sve mogućnosti ostalih riznica.\nSloj objedinjenog korisničkog iskustva\nTradicionalni ECM je obično složen i težak za učenje i primenu, a sa svakim sistemom postoji još jedan interfejs koji treba naučiti. Gornji sloj arhitekture je namenjen da se pozabavi lakoćom primene obezbeđujući objedinjeno korisničko iskustvo, isporučujući dosledan i poznat interfejs informacijama bez obzira na originalnu riznicu ili sistem u kome su sačuvane i upravljane. To obezbeđuje jednostavan, intuitivan pristup sa bilo kog uređaja, uključujući urođene mobilne aplikacije za pametne telefone i tablete, pored tradicionalnih PC-a. Dodatno, oflajn pristup je takođe podržan kada Internet konekcija možda nije na raspolaganju.\nUpravljanje informacijama bazirano na vrednosti\nJedan od ključnih koncepata koji stoji iza ovog novog pristupa naziva se „upravljanje informacijama bazirano na vrednosti“, što znači da se informacijama upravlja različito na osnovu njihove vrednosti za poslovanje. To prati premisu da je upravljanje celokupnim sadržajem na isti način osuđeno na propast. Ova premisa je zasnovana na dve ideje. Prva je ta da je obim organizacionih informacija toliko velik i rastući da će vremenom preopteretiti bilo koji sistem. Druga je ta da su neke informacije kritičnije za poslovanje od drugih. Na primer, slika za marketinšku brošuru je manje važna od pravnih, finansijskih ili informacija o kompatibilnosti.\nDa bi se pozabavio ovim pitanjem, IML definiše dve široke kategorije sadržaja: „neupravljani“ i „upravljani“. Neupravljani sadržaj se može posmatrati kao neformalni sadržaj, i prevashodno se otkriva kroz pretraživanje pomoću kompletnog teksta. Upravljani sadržaj je kritičan za poslovanje i sadrži veoma dragocene informacije koje su precizno klasifikovane sa metapodacima.\nUnapređenje sadržaja iz neupravljanog u upravljani\nKako je gore aludirano, neupravljani sadržaj je indeksiran i brzo se može pronaći sa mogućnostima pretrage kroz višestruke riznice koje IML podržava. Dragocenije informacije, za bilo koju svrhu, lako i brzo se mogu „unaprediti“ u upravljano stanje jednostavnim tagovanjem sa metapodacima. To, zatim, kreira evidenciju metapodataka u IML bazi podataka, ali ne premešta sadržaj iz njegovog originalnog skladišta, niti ga remeti ili ometa njegovu primenu od strane drugih u originalnom sistemu ili srodnim procesima.\nTo dopušta da informacije u ostalim sistemima budu obogaćene i prenamenjene na nove načine prema promenljivim potrebama i slučajevima primene bez izlaganja tradicionalnim kaznama koje takva prenamena podrazumeva – kao što je premeštanje podataka i upravljanje promenom. Onog trenutka kada su unapređene u upravljano stanje, bogata moć arhitekture sistema podstaknutog metapodacima postaje raspoloživa za sadržaj, bez obzira na sofistikaciju originalne riznice. Na primer, mogućnosti kao što su upravljanje verzijom, radni tok, napredna odobrenja pristupa, mobilni i oflajn pristup sada postaju raspoložive za sadržaj čak i u riznici koja nema upravljanje informacijama ili mogućnosti metapodataka, kao što su mrežno deljenje datoteka.\nŠtaviše, razmislite o poteškoćama u naprednoj riznici kao što je Documentum kada služi kao validirani sistem u visoko regulisanoj industriji. Može biti veoma problematično dodati par svojstava metapodataka u informacije bez „kršenja“ validiranog sistema. Međutim, sa IML, ta svojstva se lako i jednostavno mogu primeniti na sadržaj bez uticanja na validiranu soluciju.\nPersonalizacija: krenite od malog i širite se… ili ostanite na malom\nOdabir ECM sistema je obično odluka od vrha naniže koja zahteva organizacionu promenu, a upravljanje može biti obeshrabrujuće. Na žalost, otpor promeni često može početi u malim džepovima unutar poslovanja. Sa IML, moguće je omogućiti malim odeljenjima i radnim grupama da obogate i preinače informacije kako bi podržale nove inicijative za specifične poslovne potrebe, kao što su pravni, računovodstveni i ljudski resursi, bez remećenja postojećih sistema i procesa.\nRazmislite o projektnom timu koji radi na projektu sa specifičnim računom ili kupcem koji ima važne podatke koji se odnose na projekte locirane u raznim sistemima i riznicama. Možda se neki od podataka nalaze u mrežnim zajedničkim diskovima, na primer, crteži za inženjere. Ostale informacije, kao što su ugovori ili sporazumi, mogli bi biti u Office 365 kako to zahteva pravno odeljenje. Na kraju, ostala dokumenta kao što su izveštaji o statusu od eksternih ugovarača sačuvana su u Box-u. Jednostavnim tagovanjem svih ovih dokumenata sa kupcem i projektom, čime bi se moglo upravljati u Salesforce i SAP, redom, kreira se jedan objedinjeni pregled ovih informacija fokusiran na projekat. Baziran je na kontekstu i onome što je relevantno za potrebe projektnog tima.\nIML to čini ostavljajući sadržaj na mestu, bez uticaja na bilo kog drugog u organizaciji, ili remećenja bilo kakve primene ili procesa koji zavise od originalnih sistema. Štaviše, to mogu obaviti različite grupe i odeljenja radi kreiranja sopstvenih nezavisnih „pregleda“ informacija koje su im potrebne.\nMigracija podataka postaje relikvija prošlosti\nŠta postaje od velikih prepreka za ECM sisteme razmotrene ranije: migracija podataka i upravljanje promenom?\nIML omogućava inovaciju u tim aspektima poslovanja izbegavajući neke od najvećih prepreka za ECM u prošlosti. Postojeći poslovni procesi i sistemi mogu neometano da nastave, sve dok, i ako organizacija ne izabere da krene dalje sa promenom u većoj meri.\nBudućnost upravljanja informacijama je svetla\nInteligentan sloj metapodataka drastično menja okruženje poslovnih informacija iz onog koji je složen, haotičan i statičan, u onaj koji je intuitivan, organizovan i dinamičan. Mogućnosti su zaista uzbudljive, nudeći organizacijama priliku da otključaju vrednost postojećih informacija i da maksimiziraju investicije u postojeće sisteme kako bi podstakle inovaciju i poboljšale poslovnu performansu.\nM-Files vodi ka ovoj uzbudljivoj budućnosti i danas smo spremni da istražimo mogućnosti za vaše poslovanje. Kontaktirajte nas da saznate više.\n (Engl. Enterprise Content Management – upravljanje poslovnim sadržajem)\nPreuzmi članak u PDF formatu